Document ID: 32008D0224

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 18ης Φεβρουαρίου 2008
για τη σύναψη πρωτοκόλλων τροποποίησης των συμφωνιών σχετικά με ορισμένες πτυχές των αεροπορικών υπηρεσιών μεταξύ της Ευρωπαϊκής Κοινότητας και της κυβέρνησης της Γεωργίας, της Δημοκρατίας του Λιβάνου, της Δημοκρατίας των Μαλδιβών της Δημοκρατίας της Μολδαβίας, της κυβέρνησης της Δημοκρατίας της Σιγκαπούρης και της Ανατολικής Δημοκρατίας της Ουρουγουάης για να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση
(2008/224/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και το άρθρο 300 παράγραφος 3 πρώτο εδάφιο,
την πράξη προσχώρησης του 2005, και ιδίως το άρθρο 6 παράγραφος 2,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας τα ακόλουθα:
(1)
Η Δημοκρατία της Βουλγαρίας και η Ρουμανία υπέγραψαν, χωριστά, διμερείς συμφωνίες αεροπορικών υπηρεσιών με τη Γεωργία, στις 19 Ιανουαρίου 1995 και στις 26 Μαρτίου 1996, αντίστοιχα.
(2)
Η συμφωνία μεταξύ της Ευρωπαϊκής Κοινότητας και της κυβέρνησης της Γεωργίας σχετικά με ορισμένες πτυχές των αεροπορικών υπηρεσιών (2), υπογράφηκε στις 3 Μαΐου 2006.
(3)
Η Δημοκρατία της Βουλγαρίας και η Ρουμανία υπέγραψαν, χωριστά, διμερείς συμφωνίες αεροπορικών υπηρεσιών με τη Δημοκρατία του Λιβάνου, στις 17 Φεβρουαρίου 1967 και στις 25 Φεβρουαρίου 1967, αντίστοιχα.
(4)
Η συμφωνία μεταξύ της Ευρωπαϊκής Κοινότητας και της Δημοκρατίας του Λιβάνου σχετικά με ορισμένες πτυχές των αεροπορικών υπηρεσιών (3) υπογράφηκε στη Βηρυτό στις 7 Ιουλίου 2006.
(5)
Η Δημοκρατία της Βουλγαρίας υπέγραψε στο Μαλέ διμερή συμφωνία αεροπορικών υπηρεσιών με τη Δημοκρατία των Μαλδιβών στις 13 Αυγούστου 2006.
(6)
Η συμφωνία μεταξύ της Ευρωπαϊκής Κοινότητας και της Δημοκρατίας των Μαλδιβών σχετικά με ορισμένες πτυχές των αεροπορικών υπηρεσιών (4), υπογράφηκε στις Βρυξέλλες, στις 21 Σεπτεμβρίου 2006.
(7)
Η Δημοκρατία της Βουλγαρίας και η Ρουμανία υπέγραψαν, χωριστά, διμερείς συμφωνίες αεροπορικών υπηρεσιών με τη Δημοκρατία της Μολδαβίας, στις 17 Απριλίου 1996 και στις 28 Ιουνίου 1993, αντίστοιχα.
(8)
Η συμφωνία μεταξύ της Ευρωπαϊκής Κοινότητας και της Δημοκρατίας της Μολδαβίας σχετικά με ορισμένες πτυχές των αεροπορικών υπηρεσιών (5), υπογράφηκε στις Βρυξέλλες, στις 11 Απριλίου 2006.
(9)
Η Δημοκρατία της Βουλγαρίας και η Ρουμανία υπέγραψαν, χωριστά, διμερείς συμφωνίες αεροπορικών υπηρεσιών με τη Δημοκρατία της Σιγκαπούρης, στις 28 Νοεμβρίου 1969 και στις 11 Ιανουαρίου 1978, αντίστοιχα.
(10)
Η συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας των Σιγκαπούρης σχετικά με ορισμένες πτυχές των αεροπορικών υπηρεσιών (6) υπογράφηκε στο Λουξεμβούργο, στις 9 Ιουνίου 2006.
(11)
Η Ρουμανία υπέγραψε στο Βουκουρέστι διμερή συμφωνία αεροπορικών υπηρεσιών με την Ανατολική Δημοκρατία της Ουρουγουάης, στις 31 Μαΐου 1996.
(12)
Η συμφωνία μεταξύ της Ευρωπαϊκής Κοινότητας και της Ανατολικής Δημοκρατίας της Ουρουγουάης σχετικά με ορισμένες πτυχές των αεροπορικών υπηρεσιών (7) υπογράφηκε στο Μοντεβιδέο, στις 3 Νοεμβρίου 2006.
(13)
Η συνθήκη προσχώρησης του 2005 υπογράφηκε στο Λουξεμβούργο, στις 25 Απριλίου 2005, και άρχισε να ισχύει την 1η Ιανουαρίου 2007.
(14)
Απαιτείται πρωτόκολλο τροποποίησης των παραρτημάτων I και II εκάστης των προαναφερθεισών συμφωνιών μεταξύ της Ευρωπαϊκής Κοινότητας και του εκάστοτε κράτους, για να ληφθεί υπόψη η προσχώρηση των δύο νέων κρατών μελών.
(15)
Οι διαπραγματεύσεις βασίσθηκαν στην εντολή διαπραγμάτευσης που έδωσε το Συμβούλιο στην Επιτροπή στις 5 Ιουνίου 2003.
(16)
Συνεπώς, θα πρέπει να συναφθούν τα πρωτόκολλα εξ ονόματος της Κοινότητας,
ΑΠΟΦΑΣΙΖΕΙ:
Άρθρο 1
Τα ακόλουθα πρωτόκολλα εγκρίνονται εξ ονόματος της Ευρωπαϊκής Κοινότητας:
-
πρωτόκολλο τροποποίησης της συμφωνίας σχετικά με ορισμένες πτυχές των αεροπορικών υπηρεσιών μεταξύ της Ευρωπαϊκής Κοινότητας και της κυβέρνησης της Γεωργίας,
-
πρωτόκολλο τροποποίησης της συμφωνίας σχετικά με ορισμένες πτυχές των αεροπορικών υπηρεσιών μεταξύ της Ευρωπαϊκής Κοινότητας και της Δημοκρατίας του Λιβάνου,
-
πρωτόκολλο τροποποίησης της συμφωνίας σχετικά με ορισμένες πτυχές των αεροπορικών υπηρεσιών μεταξύ της Ευρωπαϊκής Κοινότητας και της Δημοκρατίας των Μαλδιβών,
-
πρωτόκολλο τροποποίησης της συμφωνίας σχετικά με ορισμένες πτυχές των αεροπορικών υπηρεσιών μεταξύ της Ευρωπαϊκής Κοινότητας και της Δημοκρατίας της Μολδαβίας,
-
πρωτόκολλο τροποποίησης της συμφωνίας σχετικά με ορισμένες πτυχές των αεροπορικών υπηρεσιών μεταξύ της Ευρωπαϊκής Κοινότητας και της κυβέρνησης της Δημοκρατίας της Σιγκαπούρης,
-
πρωτόκολλο τροποποίησης της συμφωνίας σχετικά με ορισμένες πτυχές των αεροπορικών υπηρεσιών μεταξύ της Ευρωπαϊκής Κοινότητας και της Ανατολικής Δημοκρατίας της Ουρουγουάης.
Το κείμενο των πρωτοκόλλων επισυνάπτεται στην παρούσα απόφαση.
Άρθρο 2
Ο πρόεδρος του Συμβουλίου δίνει εξ ονόματος της Κοινότητας την κοινοποίηση που προβλέπεται στο άρθρο 3 κάθε πρωτοκόλλου.
Βρυξέλλες, 18 Φεβρουαρίου 2008.

Labels: 8
18
15
5